
Par Pasaules Pasta konvenciju
1. pants. 
· 2021. gada 26. augustā parakstītā Pasaules Pasta konvencija (turpmāk – Konvencija) un Konvencijas Noslēguma protokols (turpmāk – Noslēguma protokols) ar šo likumu tiek pieņemti un apstiprināti.
·  
2. pants. 
· Konvencijā un Noslēguma protokolā paredzēto saistību izpildi koordinē Satiksmes ministrija.
3. pants. 
· Konvencija un Noslēguma protokols stājas spēkā Konvencijas 41. pantā noteiktajā laikā, un Ārlietu ministrija par to paziņo oficiālajā izdevumā “Latvijas Vēstnesis”. Līdz ar likumu izsludināma Konvencija un Noslēguma protokols angļu valodā un to tulkojums latviešu valodā.
4. pants. 
· Ar šā likuma spēkā stāšanos spēku zaudē  likums “Par 2016. gada Pasaules Pasta konvenciju” (Latvijas Vēstnesis, 2018, 210. nr.), likums “Par Pasaules Pasta konvencijas Papildprotokolu” (Latvijas Vēstnesis, 2019, 191. nr.) un likums “Par Pasaules Pasta konvencijas Otro papildprotokolu” (Latvijas Vēstnesis, 2020, 223. nr.).

